ΚΟΙΝΗ ΘΕΣΗ (ΕΚ) αριθ. 23/94 η οποία υιοθετήθηκε απο το Συμβούλιο στις 2 Ιουνίου 1994 για τη θέσπιση της απόφασης 94/. . ./ΕΚ του Ευρωπαϊκού Κοινοβουλίου και του Συμβουλίου της . . . για την παράταση του προγράμματος «Η Ευρώπη κατά του AIDS»

(94/C 213/05)

ΤΟ ΕΥΡΟΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία που αναφέρεται στο άρθρο 189 Β της συνθήκης (3),

Έχοντας υπόψη τη γνώμη της Επιτροπής των Περιφερειών (4),

Εκτιμώντας:

ότι το σχέδιο δράσης που εγκρίθηκε με την απόφαση 91/317/ΕΟΚ του Συμβουλίου και των Υπουργών Υγείας των κρατών μελών, που συνήλθαν στα πλαίσια του Συμβουλίου (5), στα πλαίσια του προγράμματος «Η Ευρώπη κατά του AIDS», έληξε στο τέλος του έτους 1993 7

ότι, στα συμπεράσματα του Συμβουλίου και των Υπουργών Υγείας, που συνήλθαν στα πλαίσια του Συμβουλίου της 27ης Μαΐου 1993, υπογραμμίζεται η ανάγκη να συνεχιστούν οι δραστηριότητες του προγράμματος «Η Ευρώπη κατά του AIDS», με σεβασμό της αρχής της επικουρικότητας 7

ότι, για το σκοπό αυτό, και προκειμένου να αποφευχθεί κάθε διακοπή της κοινοτικής δράσης για την καταπολέμηση του AIDS, το τρέχον πρόγραμμα πρέπει να παραταθεί, κατ' εξαίρεση, κατά το 1994 και το 1995, μέχρι τη θέσπιση νέου πολυετούς προγράμματος δράσης 7

ότι, για την παράταση του προγράμματος, θα πρέπει να ληφθεί υπόψη το περιεχόμενο της ανακοίνωσης της Επιτροπής προς το συμβούλιο και το Ευρωπαϊκό Κοινοβούλιο για την εφαρμογή του σχεδίου δράσης για το 1991/92 στα πλαίσια του προγράμματος «Η Ευρώπη κατά του AIDS», η σχετική αξιολόγηση, όπως προβλέπεται από την απόφαση 91/317/ΕΟΚ, καθώς και τα νέα στοιχεία που έχουν προκύψει στον τομέα της καταπολέμησης του AIDS 7

ότι οι δράσεις για την καταπολέμηση του AIDS, σε κοινοτικό επίπεδο, πρέπει να ενθαρρύνουν κατά προτεραιότητα τη συνεργασία μεταξύ των κρατών μελών και να παρέχουν, ενδεχομένως, υποστήριξη στις δράσεις των κρατών μελών 7

ότι, στο ψήφισμά του της 13ης Δεκεμβρίου 1993 (6), το Συμβούλιο καθόρισε προσανατολισμούς που θα πρέπει να ληφθούν υπόψη για τη συνέχιση του προγράμματος,

ΑΠΟΦΑΣΙΖΟΥΝ:

Άρθρο 1

1. Το πρόγραμμα «Η Ευρώπη κατά του AIDS» παρατείνεται για περίοδο δύο ετών έως τις 31 Δεκεμβρίου 1995.

2. Η Επιτροπή θέτει σε εφαρμογή το σχέδιο δράσης 1994-1995 που περιέχεται στο παράρτημα Ι, σε στενή συνεργασία με τις αρμόδιες αρχές των κρατών μελών, σύμφωνα με τις λεπτομέρειες που προβλέπονται στο άρθρο 1 της απόφασης 91/317/ΕΟΚ, και λαμβάνοντας πλήρως υπόψη τους προσανατολισμούς που περιέχονται στο παράρτημα ΙΙ.

Άρθρο 2

1. Οι πιστώσεις που διατίθενται για τις δράσεις που προβλέπονται στο πρόγραμμα που αναφέρεται στο άρθρο 1, αποφασίζονται στα πλαίσια της διαδικασίας του προϋπολογισμού.

2. Το ποσό της κοινοτικής συνεισφοράς το οποίο κρίνεται αναγκαίο για την εφαρμογή των δράσεων που αναφέρονται στην παρούσα απόφαση, ανέρχεται σε 18 εκατομμύρια Ecu.

Άρθρο 3

1. Η Επιτροπή, σε συνεργασία με τη συμβουλευτική επιτροπή που αναφέρεται στο άρθρο 1 παράγραφος 1 της απόφασης 91/317/ΕΟΚ, αξιολογεί συνεχώς τις δράσεις που έχουν αναληφθεί και τις προτεραιότητες που έχουν καθοριστεί.

2. Το Συμβούλιο αξιολογεί την αποτελεσματικότητα των δράσεων που έχουν αναληφθεί.

Για το σκοπό αυτό, η Επιτροπή υποβάλλει έκθεση στο Συμβούλιο μετά την ολοκλήρωση της εφαρμογής του σχεδίου δράσης.

Η εν λόγω έκθεση διαβιβάζεται επίσης στο Ευρωπαϊκό Κοινοβούλιο.

. . ., . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. . . .

(2) ΕΕ αριθ. C 133 της 16. 5. 1994, σ. 16.

(3) Γνώμη του Ευρωπαϊκού Κοινοβουλίου της 17ης Δεκεμβρίου 1993 (ΕΕ αριθ. C . . . της . . ., σ. . . .). Κοινή θέση του Συμβουλίου της . . . (δεν έχει ακόμα δημοσιευθεί στην Επίσημη Εφημερίδα) και απόφαση του ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) Γνώμη που διατυπώθηκε στις . . .

(5) ΕΕ αριθ. L 175 της 4. 7. 1991, σ. 26.

(6) ΕΕ αριθ. C 15 της 18. 1. 1994, σ. 4.

ΠΑΡΑΡΤΗΜΑ Ι

ΣΧΕΔΙΟ ΔΡΑΣΗΣ 1994/95 ΤΟΜΕΑΣ ΔΡΑΣΤΗΡΙΟΤΗΤΑΣ 1

Αξιολόγηση των γνώσεων, της στάσης και της συμπεριφοράς του ευρέος κοινού και ορισμένων ομάδων στις οποίες εστιάζεται η δράση (πληθυσμοί με συνήθειες ή σε περιβάλλον κινδύνου, κοινότητες περιθωριακών). Εκστρατείες ενημέρωσης και ευαισθητοποίησης αυτού του κοινού και αυτών των ομάδων.

Προώθηση και αξιολόγηση των αποτελεσμάτων των ερευνών που πραγματοποιούνται στα κράτη μέλη και σε κοινοτικό επίπεδο αναφορικά με τις γνώσεις, τη στάση και τη συμπεριφορά.

Αξιολόγηση της ανάγκης και της σκοπιμότητας να αναληφθεί η διεξαγωγή μελετών με σκοπό την αύξηση της ενημέρωσης, σε συγκεκριμένους τομείς, σε κοινοτικό επίπεδο.

Εξέταση των ενημερωτικών εκστρατειών που πραγματοποιούνται για το ευρύ κοινό και για ειδικές κατηγορίες πληθυσμού, όπως οι ομοφυλόφιλοι και οι αμφιφυλόφιλοι, οι μειονότητες και οι μετανάστες, και διάδοση των αποτελεσμάτων τους 7 ενθάρρυνση των ανταλλαγών που επιτρέπουν τη σύγκριση των εμπειριών των κρατών μελών.

Προώθηση των μεθοδολογικών εξελίξεων για τη μέτρηση των αλλαγών που παρατηρούνται στο επίπεδο των γνώσεων, της στάσης και της συμπεριφοράς, καθώς και για την αξιολόγηση των επιπτώσεων που έχουν σ'αυτή τη συμπεριφορά τα προληπτικά μέτρα τα οποία λαμβάνονται στα κράτη μέλη.

Ανάπτυξη διαφόρων μέσων για την ενίσχυση του συντονισμού και της σύνδεσης μεταξύ των εκστρατειών που διεξάγονται στα κράτη μέλη και ενδεχόμενων κοινοτικών μέτρων τα οποία θα συμπλήρωναν αυτές τις εκστρατείες ή θα συνέβαλλαν σ' αυτές, όπου συμπεριλαμβάνεται η χρησιμοποίηση των μέσων ενημέρωσης και η παραγωγή ειδικού υλικού, όπως π.χ. υλικού σχεδιασμένου έτσι ώστε να καθίσταται εύκολη η πρόσβαση των προσώπων που συμβάλλουν στη διαμόρφωση της κοινής γνώμης και των άλλων προσωπικοτήτων στις πληροφορίες.

Προαγωγή μέτρων για την αύξηση των γνώσεων και της ευαισθητοποίησης του ευρέος κοινού όσον αφορά τα προβλήματα που δημιουργεί η επιδημία στην κοινωνία ως σύνολο, αλλά και στα άτομα και τις οικογένειες που θίγονται άμεσα από αυτή.

Ενθάρρυνση της ανάπτυξης, εντός της Κοινότητας, τηλεφωνικών μέσων και μέσων πληροφορικής για παροχή απαντήσεων στα ενδιαφερόμενα πρόσωπα καθώς και κέντρων παροχής πληροφοριών στο ευρύ κοινό ή σε συγκεκριμένες ομάδες 7 προώθηση της ανταλλαγής εμπειριών μεταξύ των υπευθύνων αυτών των υπηρεσιών.

Διάδοση των στοιχείων που αφορούν τις γνώσεις, τη στάση και τη συμπεριφορά καθώς και εκείνων που αφορούν τα προληπτικά μέτρα.

ΤΟΜΕΑΣ ΔΡΑΣΤΗΡΙΟΤΗΤΑΣ 2 Μέτρα υπέρ των παιδιών και των νέων

Εξέταση και ανταλλαγή πληροφοριών σχετικά με την αγωγή σε θέματα HIV/AIDS στα σχολεία και άλλα ιδρύματα εκπαίδευσης και κατάρτισης νέων στα κράτη μέλη, καθώς και σχετικά με τον τρόπο με τον οποίο, στα εν λόγω ιδρύματα, η αγωγή αυτή εντάσσεται στα πλαίσια της σεξουαλικής διαπαιδαγώγησης και της εν γένει αγωγής σε θέματα υγείας.

Ανταλλαγή πληροφοριών σχετικά με προγράμματα αγωγής σε θέματα HIV/AIDS σχεδιασμένα για παιδιά και νέους που δεν φοιτούν σε σχολεία 7 διασύνδεση με γενικά προγράμματα αγωγής σε θέματα υγείας εντός και εκτός του εκπαιδευτικού συστήματος.

Προώθηση πρότυπων παιδαγωγικών δράσεων περί HIV/AIDS, οι οποίες εντάσσονται στο γενικό πλαίσιο της αγωγής σε θέματα υγείας και της γενικής προώθησης της υγείας που απευθύνεται σε παιδιά και σε νέους εντός και εκτός των σχολείων, περιλαμβανομένων και ειδικών προγραμμάτων για μειονότητες.

ΤΟΜΕΑΣ ΔΡΑΣΤΗΡΙΟΤΗΤΑΣ 3 Πρόληψη της διάδοσης του HIV μεταξύ ορισμένων ομάδων και σε ειδικά πλαίσια

Ταξίδα και τουρισμός

Μελέτες και ανταλλαγές πληροφοριών και εμπειριών για προβλήματα τα οποία αφορούν τον τουρισμό, άτομα που ταξιδεύουν εντός της Κοινότητας, προς και από τρίτες χώρες και σε όμορες περιοχές τρίτων χωρών 7 προώθηση πρότυπων δράσεων και δικτύων με στόχο την ανάληψη προληπτικής δράσης σε τουριστικά μέρη, παραμεθόριες ζώνες και άλλους συναφείς τόπους.

Φυλακές

Εξέταση και ανταλλαγή πληροφοριών για τα καθεστώτα που εφαρμόζονται σήμερα στην Κοινότητα, σχετικά με τους φορείς του ιού και τα άτομα που έχουν προσβληθεί από AIDS στη φυλακή και, ιδίως, για τις διαδικασίες που προβλέπονται κατά την είσοδο, κατά την κράτηση και μετά την απόλυση, για την εκπαίδευση των κρατουμένων, για την κατάρτιση του προσωπικού και για τη δυνατότητα ειδικής πρόληψης και μέτρων που αποσκοπούν στη μείωση των καταστροφικών επιπτώσεων.

Προώθηση, σε συνεργασία με τα κράτη μέλη, πρότυπων δράσεων, στις οποίες λαμβάνονται υπόψη οι τοπικές ρυθμίσεις και συνθήκες και οι οποίες έχουν ως στόχο την ανάπτυξη νέων μεθόδων παροχής περίθαλψης και υποστήριξης στους φορείς και στους πάσχοντες από AIDS, τη μείωση των κινδύνων μετάδοσης του HIV και τη βελτίωση της κατάρτισης που παρέχεται στο προσωπικό των φυλακών.

Καταναλωτές ναρκωτικών διά της παρεντερικής οδού

Αξιολόγηση των γνώσεων, της στάσης και της συμπεριφοράς των καταναλωτών ναρκωτικών διά της παρεντερικής οδού έναντι του HIV/AIDS και μελέτη των στρατηγικών για την πρόληψη της μόλυνσης από τον HIV 7 ανταλλαγή πληροφοριών και εμπειριών για τις μεθόδους που αφορούν την προμήθεια ασφαλούς υλικού ενέσεων 7 αξιολόγηση του ενδεχόμενου ρόλου των θεραπευτικών προγραμμάτων με βάση τη μεθαδόνη στην πρόληψη της μετάδοσης του HIV 7 εξέταση της αλληλεπίδρασης των μέτρων που λαμβάνονται στα κράτη μέλη για την καταπολέμηση της τοξικομανίας και των μέτρων που αφορούν τον HIV/AIDS καθώς και των συνεπειών των μέτρων αυτών στο επίπεδο της επιδημίας.

Γυναίκες εκτεθειμένες σε ειδικούς κινδύνους μόλυνσης από τον HIV

Επισκόπηση και ανταλλαγή πληροφοριών σχετικά με την κατάσταση των γυναικών που εκτίθενται σε ιδιαίτερο κίνδυνο προσβολής από τον HIV στα κράτη μέλη, περιλαμβανομένων των εκδιδόμενων γυναικών και των τοξικομανών, και σχετικά με τις δραστηριότητες πρόληψης που αναλαμβάνονται για τις γυναίκες αυτές 7 προώθηση πρότυπων δράσεων στον τομέα της πρόληψης και της υποστήριξης, οι οποίες εστιάζονται σε συγκεκριμένες ομάδες και χώρους.

Κάθετη μετάδοση του HIV από τη μητέρα στο παιδί

Εξέταση και ανταλλαγή πληροφοριών σχετικά με τη διάδοση του HIV από τη μητέρα στο παιδί στα κράτη μέλη και σχετικά με την κατάσταση των οροθετικών παιδιών και νέων και των οικογενειών τους, ιδίως από άποψη πρόσβασης στα εκπαιδευτικά ιδρύματα, ανάληψης της φροντίδας τους και κοινωνικής και ψυχολογικής συνδρομής 7 προώθηση σχεδίων.

Άλλες ομάδες πληθυσμού με συνήθειες κινδύνου

Ανταλλαγή πληροφοριών μεταξύ κρατών μελών αναφορικά με τα προληπτικά μέτρα που λαμβάνονται για ομάδες όπως οι νεαροί ομοφυλόφιλοι και οι αμφιφυλόφιλοι 7 προώθηση πρότυπων σχεδίων.

Ασφάλεια του αίματος και των προϊόντων αίματος

Συνέχιση των προσπαθειών για την προώθηση της αυτάρκειας της Κοινότητας μέσω εθελοντικής και όχι επ' αμοιβή αιμοδοσίας. Ανταλλαγή πληροφοριών μεταξύ των κρατών μελών αναφορικά με την πρόοδο που έχει επιτευχθεί σ' αυτό τον τομέα καθώς και στο επίπεδο των γνώσεων, της στάσης και της συμπεριφοράς των προσώπων έναντι των μεταγγίσεων αίματος.

ΤΟΜΕΑΣ ΔΡΑΣΤΗΡΙΟΤΗΤΑΣ 4 Κοινωνική και ψυχολογική υποστήριξη

Εκπόνηση και διάδοση εγχειριδίων, ενημερωτικών δελτίων και καταλόγων που περιέχουν τις πιο πρόσφατες πληροφορίες για την πρόληψη της μετάδοσης του HIV, την περίθαλψη και τη θεραπεία, καθώς και για τις οργανώσεις που παρέχουν πληροφορίες και υποστήριξη 7 ενθάρρυνση των δικτύων οργανώσεων, ιδίως στον μη κυβερνητικό τομέα.

Ανταλλαγή εμπειριών σχετικά με τα πρότυπα συνδρομής και υποστήριξης στους φορείς και στους ασθενείς του AIDS 7 προώθηση μελετών επί των ψυχοκοινωνικών πλευρών του HIV/AIDS.

ΤΟΜΕΑΣ ΔΡΑΣΤΗΡΙΟΤΗΤΑΣ 5 Συγκέντρωση στοιχείων για HIV/AIDS

Κατάλληλη υποστήριξη των συστημάτων επιδημιολογικής παρακολούθησης στα κράτη μέλη, με σκοπό τη βελτίωση της ποιότητας και της προσπελασιμότητας των στοιχείων σε κοινοτικό επίπεδο, και υποστήριξη του ευρωπαϊκού κέντρου επιδημιολογικής παρακολούθησης του AIDS (κέντρο συνεργασίας ΠΟΥ-ΕΚ στο Παρίσι) για να εξασφαλιστεί η περαιτέρω ανάπτυξη των εργασιών του όσον αφορά την παροχή ακριβών στοιχείων παρακολούθησης σε κοινοτικό επίπεδο και την ανάλυση αυτών των στοιχείων.

Ενθάρρυνση των δραστηριοτήτων που αποβλέπουν στην αύξηση και τη βελτίωση της επιδημιολογικής κατάρτισης σε θέματα HIV/AIDS και στους συναφείς τομείς εντός της Κοινότητας, καθώς και των δραστηριοτήτων που έχουν ως στόχο τη σύνδεση των αρμοδίων φορέων των κρατών μελών.

Εξέταση των ειδικών συνθηκών και ανταλλαγή πληροφοριών αναφορικά με τα άτομα που έχουν μεν μολυνθεί από τον ιό αλλά δεν παρουσιάζουν συμπτώματα επί μακρό χρονικό διάστημα 7 εξέταση θεμάτων που αφορούν το ρόλο άλλων παθήσεων ενεχόμενων στο AIDS.

Ανταλλαγή πληροφοριών σχετικά με τα σημαντικότερα γεγονότα, σε κάθε κράτος μέλος και σε κοινοτικό επίπεδο, ως προς την εξέλιξη της επιδημίας και τα συναφή προβλήματα - περιλαμβανομένων οικονομικών ζητημάτων όπως π.χ. το κόστος των υπηρεσιών που προβλέπονται από το νόμο - και σχετικά με τα αντίστοιχα μέτρα που λαμβάνονται.

ΤΟΜΕΑΣ ΔΡΑΣΤΗΡΙΟΤΗΤΑΣ 6 Καταπολέμηση των διακρίσεων σε βάρος των οροθετικών ατόμων, των ασθενών του AIDS και των οικείων τους

Ανάλυση, σε κοινοτικό επίπεδο και σε συνεργασία με τα κράτη μέλη, των διακρίσεων που υφίστανται ή μπορούν να υπάρξουν στα κράτη μέλη, κυρίως όσον αφορά θέματα απασχόλησης, ασφάλισης, κατοικίας, εκπαίδευσης και υγειονομικής περίθαλψης.

Εξελίξεις όσον αφορά την εφαρμογή, στα κράτη μέλη, των διατάξεων για την καταπολέμηση των διακρίσεων που προβλέπονται στο ψήφισμα του Συμβουλίου και των Υπουργών Υγείας των κρατών μελών, οι οποίοι συνήλθαν στα πλαίσια του Συμβουλίου της 22ας Δεκεμβρίου 1989 (1) 7 εξέταση και ανταλλαγή πληροφοριών, σε συνεργασία με τα κράτη μέλη, περί των μέτρων που έχουν ληφθεί σ' αυτά τα κράτη για την αποφυγή ή τη μείωση των διακρίσεων, και ιδιαίτερα στους προαναφερόμενους τομείς.

ΤΟΜΕΑΣ ΔΡΑΣΤΗΡΙΟΤΗΤΑΣ 7 Συντονισμός με άλλα προγράμματα σχετικά με HIV/AIDS

Προσπάθεια στενότερης σύνδεσης με άλλα κοινοτικά προγράμματα σχετικά με HIV/AIDS, περιλαμβανομένης της έρευνας και της διεθνούς βοήθειας, και υπογράμμιση της προστιθέμενης αξίας της κοινοτικής συμβολής.

(1) ΕΕ αριθ. C 10 της 16. 1. 1990, σ. 3.

ΠΑΡΑΡΤΗΜΑ ΙΙ

Προσανατολισμοί για τη συνέχιση του σχεδίου δράσης 1991-1993 στα πλαίσια του προγράμματος «Η Ευρώπη κατά του AIDS»

Αυτοί οι προσανατολισμοί βασίζονται στην ενδιάμεση αξιολόγηση της εφαρμογής του σχεδίου δράσης το 1991/92, την οποία πραγματοποίησε το Συμβούλιο βάσει της έκθεσης της Επιτροπής.

Ι. ΔΙΑΡΘΡΩΣΗ ΤΟΥ ΠΡΟΓΡΑΜΜΑΤΟΣ

α) Στόχος:

Να εξασφαλισθεί η υποστήριξη της Κοινότητας προς τις δράσεις που αναλαμβάνονται από τα κράτη μέλη στα πλαίσια του προγράμματος.

β) Βελτιώσεις:

- Να ενισχυθούν και να αξιοποιηθούν το ανθρώπινο δυναμικό και οι οικονομικοί πόροι που διατίθενται για το πρόγραμμα.

- Να εξασφαλισθεί ότι η συμβουλευτική επιτροπή θα διαδραματίσει πλήρως το ρόλο της.

- Να ενισχυθεί ο συντονισμός τόσο με τους εθνικούς φορείς και τα προγράμματα, στα πλαίσια της Επιτροπής, ιδίως για την έρευνα, όσο και μεταξύ της Επιτροπής και των διεθνών οργανισμών.

ΙΙ. ΑΞΙΟΛΟΓΗΣΗ ΤΟΥ ΠΡΟΓΡΑΜΜΑΤΟΣ

α) Στόχος:

Να αυξηθεί η διαφάνεια του μηχανισμού λήψης αποφάσεων και να ενισχυθεί η διαρκής αξιολόγηση του προγράμματος σε συνάρτηση με την αποτελεσματικότητα των δράσεων που έχουν αναληφθεί.

β) Βελτιώσεις:

- Να καθοριστούν σαφέστερα κριτήρια επιλογής για τη χρηματοδότηση των σχεδίων.

- Να προσανατολισθούν τα σχέδια που επιλέγονται προς συγκεκριμένους και συνεκτικούς στόχους, κοινωνικού και λιγότερο αποκλειστικά ιατρικού χαρακτήρα.

- Να προβλεφθεί η διαρκής αξιολόγηση του συνόλου των σχεδίων.

- Να προσαρμοστεί το πρόγραμμα στις εξελίξεις της νόσου.

- Να ενημερωθούν τα κράτη μέλη για το σύνολο των σχεδίων.

ΑΙΤΙΟΛΟΓΗΣΗ ΤΟΥ ΣΥΜΒΟΥΛΙΟΥ

Ι. Εισαγωγή

1. Στις 29 Σεπτεμβρίου 1993 η Επιτροπή υπέβαλε πρόταση για την έκδοση αποφάσεως του Συμβουλίου και των Υπουργών Υγείας των συνερχομένων στα πλαίσια του Συμβουλίου για παράταση μέχρι τέλους του 1994 του σχεδίου δράσης 1991-1993 που θεσπίστηκε στα πλαίσια του προγράμματος «Η Ευρώπη κατά του AIDS».

2. Το Ευρωπαϊκό Κοινοβούλιο ενέκρινε τη σχετική πρόταση στις 17 Δεκεμβρίου 1993.

Η Οικονομική και Κοινωνική Επιτροπή και η Επιτροπή των Περιφερειών έδωσαν τη γνώμη τους στις 23 Φεβρουαρίου και στις 17 Μαΐου 1994 αντιστοίχως.

3. Στις 2 Ιουνίου 1994, και δεδομένων αφενός μεν της ενάρξεως της ισχύος της συνθήκης για την Ευρωπαϊκή Ένωση, αφετέρου δε των νέων διατάξεων περί δημοσίας υγείας που εισήχθησαν στη συνθήκη για την Ευρωπαϊκή Κοινότητα (Τίτλος Χ - άρθρο 129), το Συμβούλιο καθόρισε την κοινή θέση του με διαδικασία που προβλέπεται από το άρθρο 189 Β της συνθήκης ΕΚ.

ΙΙ. Στόχος

Στόχος της προτεινόμενης αποφάσεως είναι:

- να εξασφαλιστεί η συνέχιση του προγράμματος «Η Ευρώπη κατά του AIDS» εν αναμονή μεταγενέστερης αποφάσεως για την κοινή δράση σ' αυτόν τον τομέα, ώστε να μην διακοπούν οι δραστηριότητες κατά τη λήξη του προγράμματος δράσης των ετών 1991-1993,

- να επιφερθούν ορισμένες τροποποιήσεις στο πρώτο πρόγραμμα δράσης, βάσει της κτηθείσης πείρας.

ΙΙΙ. Ανάλυση της κοινής θέσης

Το Κοινοβούλιο ενέκρινε ως έχει την πρόταση αποφάσεως που υπέβαλε η Επιτροπή.

Εκτός από τις αναπροσαρμογές που απορρέουν από τη νέα νομική βάση, το Συμβούλιο επέφερε τις ακόλουθες τροποποιήσεις:

1. Ο τίτλος της αποφάσεως («παράταση του προγράμματος . . .» αντί «παράταση του σχεδίου δράσης 1991-1993 που εγκρίθηκε στα πλαίσια του προγράμματος . . .») προσαρμόστηκε στο περιεχόμενο της αποφάσεως, που προβλέπει τροποποιημένο σχέδιο δράσης (βλ. παράρτημα της προτάσεως/παράρτημα Ι της κοινής θέσης) προς αντικατάσταση του σχεδίου των ετών 1991-1993.

2. Στο άρθρο 1 παράγραφος 1, η διάρκεια παρατάσεως του προγράματος αυξήθηκε από ένα σε δύο έτη (1994/95), ώστε να αποτραπεί το ενδεχόμενο νέας αποφάσεως παράτασης.

Η προτεινόμενη μονοετής διάρκεια εκρίθη πράγματι ανεπαρκής για την έγκριση νέας προτάσεως αποφάσεως - που δεν υποβλήθηκε ακόμη - μέχρι τέλους του έτους 1994.

3. Άρθρο 1 παράγραφος 2 και παράρτημα ΙΙ (νέο)

Στο τέλος αυτής της παραγράφου προστίθεται η φράση:

«. . . -, και λαμβάνοντας πλήρως υπόψη τους προσανατολισμούς που περιέχονται στο παράρτημα ΙΙ.»

Επιθυμία του Συμβουλίου υπήρξε να λάβει η Επιτροπή υπόψη της κατά την εφαρμογή του σχεδίου τους γενικούς προσανατολισμούς που απορρέουν από την ενδιάμεση αξιολόγηση, την οποία διενήργησε το Συμβούλιο με βάση την έκθεση της Επιτροπής σχετικά με την εφαρμογή αυτού του σχεδίου κατά τα έτη 1991 και 1992 (βλ. ψήφισμα του Συμβουλίου της 13ης Δεκεμβρίου 1993) (1).

4. Στο άρθρο 2, το Συμβούλιο εισήγαγε, όπως και σε προηγούμενες περιπτώσεις (εκ των οποίων η απόφαση 91/317/ΕΟΚ για τη θέσπιση του αρχικού σχεδίου), και σε νέα παράγραφο 2, αναγραφή «ποσού της κοινοτικής εισφοράς το οποίο κρίνεται αναγκαίο για την εφαρμογή των δράσεων που αναφέρει η παρούσα απόφαση» (18 εκατομμύρια Ecu).

IV. Συμπεράσματα

Το Συμβούλιο ακολούθησε στην ουσία της την πρόταση της Επιτροπής. Η τροποποίηση που μνημονεύθηκε στο παραπάνω σημείο 2 ανταποκρίνεται σε πρακτικές εκτιμήσεις, ενώ οι τροποποιήσεις που μνημονεύθηκαν στα σημεία 3 και 4 συνιστούν συμπληρωματικές ενδείξεις. Παρατηρείται, σχετικώς, ότι:

- στο άρθρο 1 παράγραφος 2, εκεί που μνημονεύεται το παράρτημα ΙΙ (σημείο 3), πρόκειται για πολύ γενικούς προσανατολισμούς που ουδόλως θίγουν το περιεχόμενο της προτάσεως,

- στο άρθρο 2, η διάταξη της παραγράφου 2 (σημείο 4), ενδεικτικού χαρακτήρα, δεν μπορεί ως εκ της φύσεώς της να θίξει τις προνομίες της αρμόδιας επί του προϋπολογισμού αρχής, ούτε την ομαλή διεξαγωγή της διαδικασίας απονομής των πιστώσεων, κατά την παράγραφο 1 του ίδιου άρθρου.

(1) ΕΕ αριθ. C 15 της 18. 1. 1994.